ટેબલ ટેનિસમાં અર્ચના કામત અને માનવ ઠક્કર ગ્રૂપ સ્ટેજમાં પોત-પોતાની કેટેગરીની સિંગલ્સ મેચ જીતવામાં સફળ રહ્યા હતા. કામતે મલેશિયાની જાવેન ચૂંગને 4-2થી અને ઠક્કરે સ્લોવાકિયાના એલેક્સાન્દ્રા વોવ્કને 4-1થી પરાજય આપ્યો હતો. જોકે, ભારતને સૌથી મોટો વિજય હોકીમાં મળ્યો હતો. ભારતીય ટીમે ઓસ્ટ્રિયાને 9-1થી કચડી નાંખ્યું હતું. જ્યારે બેડમિન્ટનમાં ઉભરતા સ્ટાર લક્ષ્ય સેને દમદાર પ્રદર્શન કરતા ડાનીલો બોસનિઉકને 23-21, 21-8થી હરાવ્યો હતો.